9. การจัดการ

9.1 โครงสร้างการจัดการ

9.1.1 โครงสร้างคณะกรรมการบริษัท

โครงสร้างการจัดการของบริษัทฯ ประกอบด้วย คณะกรรมการบริษัท และคณะอนุกรรมการจำนวน 5
ชุดเพื่อช่วยศึกษากลั่นกรองงานที่มีความสำคัญเฉพาะเรื่อง ได้แก่ คณะกรรมการบริหาร
คณะกรรมการตรวจสอบ คณะกรรมการสรรหาคัดเลือก คณะกรรมการกำหนดค่าตอบแทน
และคณะกรรมการบริหารจัดการความเสี่ยง

9.1.2 ขอบเขตอำนาจหน้าที่ของคณะกรรมการชุดต่าง ๆ

คณะกรรมการบริษัท (Board of Directors) มีอำนาจหน้าที่ดังนี้ คือ

1.  กำกับดูแลกิจการ ทบทวนและให้ความเห็นชอบกับนโยบาย กลยุทธ์ที่สำคัญ
    แผนงานและงบประมาณประจำปี

2.  พิจารณากำหนด แก้ไข เปลี่ยนแปลงข้อบังคับคณะกรรมการบริษัท

3.  แต่งตั้ง ถอดถอน มอบอำนาจหน้าที่ ให้แก่คณะกรรมการบริหาร คณะกรรมการตรวจสอบ
    คณะกรรมการสรรหาคัดเลือก คณะกรรมการกำหนดค่าตอบแทนไปปฏิบัติ

4.  พิจารณาแต่งตั้งที่ปรึกษา คณะกรรมการและหรือคณะอนุกรรมการ
    เพื่อพิจารณาให้ความเห็นเฉพาะเรื่อง

5.  กำกับดูแลและจัดการแก้ไขปัญหาความขัดแย้งทางผลประโยชน์ของผู้บริหาร
    กรรมการและผู้ถือหุ้น รวมทั้งการใช้ทรัพย์สินของบริษัทฯ ในทางมิชอบ

6.  รับทราบรายงานการบริหารกิจการจากคณะกรรมการบริหาร

7.  สอบทานการปฏิบัติตามกฎหมาย และการเปิดเผยข้อมูลต่อสาธารณะให้มีอย่างเพียงพอ

8.  สอบทานและให้ความเห็นชอบในงบการเงินรายงานทางการเงินที่ผู้สอบบัญชีได้ตรวจสอบและหรือสอบทานแล้ว

9.  พิจารณาอนุมัติธุรกรรมต่างๆ ในการดำเนินกิจการของบริษัทฯ
    ในส่วนที่เกินอำนาจคณะกรรมการบริหาร

10. กำหนดวัน เวลา สถานที่ ที่จัดประชุมผู้ถือหุ้น รวมทั้งกำหนดระเบียบวาระการประชุมผู้ถือหุ้น
วันปิดสมุดทะเบียนพักการโอนหุ้น และเสนออัตราการจัดสรรกำไร เงินสำรองและหรือเงินปันผล
ตลอดจนทำความเห็นเกี่ยวกับเรื่องที่เสนอต่อผู้ถือหุ้น

11. อื่นๆ ที่เกินอำนาจคณะกรรมการบริหาร หรือตามที่คณะกรรมการบริษัทเห็นสมควร

คณะกรรมการบริหาร (Executive Board) มีอำนาจหน้าที่ดังนี้ คือ

1.  รับผิดชอบในการกำหนดเป้าหมาย/นโยบายในการบริหารกิจการของบริษัทฯ

2.  เสนอนโยบาย กลยุทธ์ แผนงานและงบประมาณประจำปีต่อคณะกรรมการบริษัท

3.  รับผิดชอบในการเพิ่มสมรรถนะและศักยภาพในการแข่งขันของบริษัทฯ

4.  รับผิดชอบให้การดำเนินงานของบริษัทฯ เป็นไปโดยไม่ขัดต่อกฎหมาย ระเบียบ
    ข้อบังคับของทางราชการ ศีลธรรมอันดีของประชาชน และข้อบังคับของบริษัทฯ

5.  กรรมการบริหารอาจแบ่งงานกันรับผิดชอบได้
    โดยต้องรายงานความเป็นไปของกิจการที่ตนดูแลต่อที่ประชุมคณะกรรมการบริหารให้ทราบ
    การประชุมคณะกรรมการบริหารต้องจัดให้มีขึ้นอย่างน้อย 1 ครั้งในรอบ 3 เดือน

6.  รับผิดชอบในการจัดทำงบการเงิน รายงานทางการเงิน ให้ผู้สอบบัญชีทำการตรวจสอบ
    แล้วเสนอต่อคณะกรรมการตรวจสอบ และคณะกรรมการบริษัท ตามลำดับ

7.  แต่งตั้ง ถอดถอน โยกย้าย พิจารณาความดีความชอบ
    ตลอดจนกำหนดค่าตอบแทนและสวัสดิการแก่พนักงานในตำแหน่งบริหารระดับต่างๆ

8. แต่งตั้ง ถอดถอนที่ปรึกษา คณะกรรมการ และหรือคณะอนุกรรมการ เพื่อดำเนินกิจการต่างๆ
ในการบริหารงานของบริษัทฯ

9. ออกระเบียบ
ประกาศว่าด้วยการปฏิบัติงานและสามารถมอบอำนาจในการอนุมัติสั่งจ่ายเบิกจ่ายทรัพย์สินของบริษัทฯ
ให้แก่กรรมการ พนักงานผู้ดำรงตำแหน่งทางการบริหารรับไปปฏิบัติได้

10. ก่อตั้ง ควบรวมบริษัทย่อยที่บริษัทฯ ถือหุ้นไม่ต่ำกว่าร้อยละ 95

11. พิจารณาอนุมัติธุรกรรมต่างๆ ในการดำเนินกิจการของบริษัทฯ
ภายในวงเงินที่กำหนดของแต่ละประเภทธุรกรรม

  12. พิจารณาอนุมัติระเบียบการปฏิบัติงานที่เกี่ยวกับเรื่องต่างๆ ข้างต้น

13. อื่นๆ ตามที่คณะกรรมการบริษัทมอบหมาย

คณะกรรมการตรวจสอบ (Audit Committee) มีอำนาจหน้าที่ดังนี้ คือ

1. สอบทานให้บริษัทฯ มีรายงานทางการเงินอย่างถูกต้อง และเปิดเผยข้อมูลอย่างเพียงพอ

2. จัดให้บริษัทฯ มีระบบการควบคุมภายในและการตรวจสอบภายในอย่างมีประสิทธิผล

3.  สอบทานการปฏิบัติงานของบริษัทฯ ให้เป็นไปตามกฎหมายว่าด้วยหลักทรัพย์และตลาดหลักทรัพย์
    และกฎหมายอื่นที่เกี่ยวข้อง

4.  คัดเลือกและเสนอผู้ตรวจสอบบัญชีพร้อมกำหนดค่าตอบแทนที่สมควร
    เพื่อคณะกรรมการบริษัทนำเสนอต่อที่ประชุมผู้ถือหุ้นพิจารณาแต่งตั้ง

5.  พิจารณาการเปิดเผยข้อมูลของบริษัทฯ
    ในกรณีที่เกิดรายการเกี่ยงโยงหรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

6.  จัดทำรายงานการกำกับดูแลกิจการของคณะกรรมการตรวจสอบ
    โดยเปิดเผยไว้ในรายงานประจำปีของบริษัทฯ
    ซึ่งรายงานดังกล่าวต้องลงนามโดยประธานคณะกรรมการตรวจสอบ

7.  การประชุมคณะกรรมการตรวจสอบต้องจัดให้มีขึ้นอย่างน้อยไตรมาสละ 1 ครั้ง
    และเมื่อเห็นสมควรสามารถทำความเห็นเสนอแนะแก่คณะกรรมการบริษัท/คณะกรรมการบริหารได้

8.  สามารถทำรายงานเสนอคณะกรรมการบริษัท ผู้ถือหุ้น ตลาดหลักทรัพย์แห่งประเทศไทย
    ได้ด้วยตนเอง

9.  คณะกรรมการตรวจสอบต้องรายงานต่อคณะกรรมการบริษัท

10. ปฏิบัติการอื่นใดตามที่คณะกรรมการบริษัทมอบหมาย

คณะกรรมการสรรหาคัดเลือก (Nominating Committee) มีอำนาจหน้าที่ดังนี้ คือ

1.  พิจารณาสรรหาคัดเลือกบุคคลที่เหมาะสม เสนอต่อคณะกรรมการบริษัท
    เพื่อพิจารณาแต่งตั้งเข้าดำรงตำแหน่งกรรมการ/ผู้บริหารระดับสูงของบริษัทฯ

2.  ตรวจสอบประวัติและข้อมูลต่างๆ ของบุคคลที่เสนอให้ดำรงตำแหน่งกรรมการ/ผู้บริหารระดับสูง
    เพื่อให้ได้บุคคลที่มีคุณสมบัติตามกฎหมายและข้อบังคับของบริษัทฯ

3.  สามารถทำความเห็น/ข้อเสนอแนะ เสนอต่อคณะกรรมการบริษัท
    เพื่อประกอบการพิจารณาแต่งตั้งบุคคลเข้าดำรงตำแหน่งกรรมการ/ผู้บริหารระดับสูงของบริษัทฯ
    ได้

4.  อื่นๆ ตามที่คณะกรรมการบริษัทมอบหมาย

คณะกรรมการกำหนดค่าตอบแทน (Remuneration Committee) มีอำนาจหน้าที่ดังนี้ คือ

1.  พิจารณากำหนดวงเงินค่าตอบแทนกรรมการ เสนอต่อคณะกรรมการบริษัท
    เพื่อพิจารณาและนำเสนอต่อที่ประชุมผู้ถือหุ้น

2.  พิจารณาจัดสรรค่าตอบแทนกรรมการภายในวงเงินที่ผู้ถือหุ้นได้กำหนดไว้และนำเสนอต่อคณะกรรมการบริษัท

3.  พิจารณาทบทวนข้อบังคับคณะกรรมการในส่วนของการจัดจ่ายค่าตอบแทนแก่กรรมการ
    และสามารถทำความเห็นหรือเสนอแก้ไขเพิ่มเติมข้อบังคับดังกล่าวต่อคณะกรรมการบริษัทได้
    เพื่อให้การจัดจ่ายค่าตอบแทนดังกล่าวเป็นไปโดยถูกต้องตามกฎหมายและมติที่ประชุมผู้ถือหุ้นเสมอ

4.  อื่นๆ ตามที่คณะกรรมการบริษัทมอบหมาย

คณะกรรมการบริหารจัดการความเสี่ยง (Risk Management Committee) มีอำนาจหน้าที่ดังนี้
คือ

1. จัดทำนโยบายการบริหารความเสี่ยง

2. บ่งชี้และประเมินความเสี่ยงต่างๆ ทั้งที่เกิดจากปัจจัยภายในและปัจจัยภายนอก

3. จัดทำแผนความเสี่ยง และเสนอแผนต่อคณะกรรมการบริหาร

4. จัดการและควบคุมความเสี่ยงของบริษัทฯ ให้เป็นไปอย่างมีระบบและอยู่ในระดับที่เหมาะสม
โดยรายงานผลต่อคณะกรรมการบริหาร และมีการสื่อสารกับคณะกรรมการตรวจสอบ

5. ให้การสนับสนุนและแนะนำกระบวนการบริหารความเสี่ยงแก่หน่วยงานต่างๆ ในองค์กร

6. อื่นๆ ตามที่คณะกรรมการบริหาร มอบหมาย

กรรมการอิสระ กรรมการอิสระของบริษัทฯ
มีคุณสมบัติเป็นไปตามหลักเกณฑ์ของสำนักงานคณะกรรมการกำกับหลักทรัพย์และตลาดหลักทรัพย์
(ก.ล.ต.) และตลาดหลักทรัพย์แห่งประเทศไทย (ตลท.) ดังนี้

1. ถือหุ้นไม่เกินร้อยละ 5 ของทุนจดทะเบียนที่ชำระแล้วของบริษัทฯ บริษัทในเครือ
บริษัทร่วมหรือบริษัทที่เกี่ยวข้อง ทั้งนี้ให้นับรวมหุ้นที่ถือโดยผู้ที่เกี่ยวข้องด้วย

2. ไม่มีส่วนร่วมในการบริหารงาน ไม่เป็นลูกจ้าง พนักงาน
หรือที่ปรึกษาที่ได้รับเงินเดือนประจำในบริษัทฯ บริษัทในเครือ บริษัทร่วม บริษัทที่เกี่ยวข้อง
หรือผู้ถือหุ้นรายใหญ่ของบริษัทฯ

3. ไม่มีผลประโยชน์หรือส่วนได้ส่วนเสียไม่ว่าทางตรงหรือทางอ้อมของบริษัทฯ บริษัทในเครือ
บริษัทร่วม บริษัทที่เกี่ยวข้อง หรือผู้ถือหุ้นรายใหญ่ของบริษัทฯ

4. ไม่เป็นผู้ที่เกี่ยวข้องหรือญาติสนิทของผู้บริหารหรือผู้ถือหุ้นรายใหญ่ของบริษัทฯ

5. ไม่ได้เป็นกรรมการที่ได้รับการแต่งตั้งเพื่อรักษาผลประโยชน์ของกรรมการบริษัท ผู้ถือหุ้นรายใหญ่
หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่ของบริษัทฯ

6. สามารถปฏิบัติหน้าที่และให้ความเห็นอย่างเป็นอิสระ

ผู้มีอำนาจควบคุม

บริษัทฯ ไม่มีผู้มีอำนาจควบคุมที่มีอิทธิพลต่อการกำหนดนโยบายการจัดการ
หรือดำเนินงานของบริษัทฯอย่างมีนัยสำคัญ

9.1.3 รายชื่อของคณะกรรมการ และคณะอนุกรรมการ 

+---+-------------------+--------+--------+--------+--------+--------+
|   | ชื่อ – สกุล          | คณ     | คณะ    | คณะกร  | คณะก   | คณะกร  |
|   |                   | ะกรรมก | กรรมกา | รมการต | รรมการ | รมการก |
|   |                   | ารบริษัท | รบริหาร | รวจสอบ |        | ำหนดค่า |
|   |                   |        |        |        | สรรหา  | ตอบแทน |
|   |                   |        |        |        | คัดเลือก |        |
+---+-------------------+--------+--------+--------+--------+--------+
| 1 | นายบุณยสิทธิ์ โชควัฒนา | ก      |        |        |        | ประธาน |
| . |                   | รรมการ |        |        |        |        |
+---+-------------------+--------+--------+--------+--------+--------+
| 2 | นายโยชิคาตะ        | ก      |        |        |        |        |
| . | ซุกาโมโต           | รรมการ |        |        |        |        |
+---+-------------------+--------+--------+--------+--------+--------+
| 3 | นายมนู ลีลานุวัฒน์     | ประธาน | ประธาน |        | ประธาน | ก      |
| . |                   |        |        |        |        | รรมการ |
+---+-------------------+--------+--------+--------+--------+--------+
| 4 | นายยูโซะ อิโตะ      | รอง    |        |        |        |        |
| . |                   | ประธาน |        |        |        |        |
+---+-------------------+--------+--------+--------+--------+--------+
| 5 | นางสาวศิริกุล        | รอง    | รอง    |        | ก      | ก      |
| . | ธนสารศิลป์          | ประธาน | ประธาน |        | รรมการ | รรมการ |
+---+-------------------+--------+--------+--------+--------+--------+
| 6 | นายอำนวย          | ก      | ก      |        | ก      |        |
| . | บำรุงวงศ์ทอง        | รรมการ | รรมการ |        | รรมการ |        |
|   |                   |        | ผู้จัดการ |        |        |        |
+---+-------------------+--------+--------+--------+--------+--------+
| 7 | นายอากิร่า ฮิโรตะ    | ก      | ก      |        |        |        |
| . |                   | รรมการ | รรมการ |        |        |        |
|   |                   |        |        |        |        |        |
|   |                   |        | รอง    |        |        |        |
|   |                   |        | ผู้จัดการ |        |        |        |
+---+-------------------+--------+--------+--------+--------+--------+
| 8 | นายบุญดี อำนวยสกุล   | ก      | ก      |        |        |        |
| . |                   | รรมการ | รรมการ |        |        |        |
|   |                   |        |        |        |        |        |
|   |                   |        | รอง    |        |        |        |
|   |                   |        | ผู้จัดการ |        |        |        |
+---+-------------------+--------+--------+--------+--------+--------+
| 9 | นายสุวิทย์           | ก      | ก      |        |        |        |
| . | วงศ์เจริญวุฒภร       | รรมการ | รรมการ |        |        |        |
+---+-------------------+--------+--------+--------+--------+--------+
| 1 | นางนงลักษณ์         | ก      | ก      |        |        |        |
| 0 | เตชะบุญเอนก        | รรมการ | รรมการ |        |        |        |
| . |                   |        |        |        |        |        |
+---+-------------------+--------+--------+--------+--------+--------+
| 1 | นายมนัส องค์สรณะคม  | ก      | ก      |        |        |        |
| 1 |                   | รรมการ | รรมการ |        |        |        |
| . |                   |        |        |        |        |        |
+---+-------------------+--------+--------+--------+--------+--------+
| 1 | นางสาวณัฐชรินธร     | ก      | ก      |        |        |        |
| 2 | พงศ์สุภาจินตภา       | รรมการ | รรมการ |        |        |        |
| . |                   |        |        |        |        |        |
+---+-------------------+--------+--------+--------+--------+--------+
| 1 | นายธรรมรัตน์        | ก      | ก      |        |        |        |
| 3 | โชควัฒนา           | รรมการ | รรมการ |        |        |        |
| . |                   |        |        |        |        |        |
+---+-------------------+--------+--------+--------+--------+--------+
| 1 | นายโชอิจิ สุเอซาว่า   | ก      |        |        |        |        |
| 4 |                   | รรมการ |        |        |        |        |
| . |                   |        |        |        |        |        |
+---+-------------------+--------+--------+--------+--------+--------+
| 1 | นายทาสึยะ คอนโดะ   | ก      |        |        |        |        |
| 5 |                   | รรมการ |        |        |        |        |
| . |                   |        |        |        |        |        |
+---+-------------------+--------+--------+--------+--------+--------+
| 1 | นายทาดาชิ ยามาโมโต้ | ก      |        |        |        |        |
| 6 |                   | รรมการ |        |        |        |        |
| . |                   |        |        |        |        |        |
+---+-------------------+--------+--------+--------+--------+--------+
| 1 | นายทสึโทมุ ฟุคุอิ      | ก      |        |        |        |        |
| 7 |                   | รรมการ |        |        |        |        |
| . |                   |        |        |        |        |        |
+---+-------------------+--------+--------+--------+--------+--------+
| 1 | นายฮิโรโนบุ ยาสึฮาระ | ก      |        |        |        |        |
| 8 |                   | รรมการ |        |        |        |        |
| . |                   |        |        |        |        |        |
+---+-------------------+--------+--------+--------+--------+--------+
| 1 | นายเอกกมล คีรีวัฒน์   | กรรมก  |        | ประธาน |        |        |
| 9 |                   | ารอิสระ |        |        |        |        |
| . |                   |        |        |        |        |        |
+---+-------------------+--------+--------+--------+--------+--------+
| 2 | นางอรดี รุ่งเรืองโรจน์ | กรรมก  |        | ก      |        |        |
| 0 |                   | ารอิสระ |        | รรมการ |        |        |
| . |                   |        |        |        |        |        |
+---+-------------------+--------+--------+--------+--------+--------+
| 2 | นายธนวัฒน์ ปูคะวนัช   | กรรมก  |        | ก      |        |        |
| 1 |                   | ารอิสระ |        | รรมการ |        |        |
| . |                   |        |        |        |        |        |
+---+-------------------+--------+--------+--------+--------+--------+

เลขานุการคณะกรรมการบริษัท : นางอรอนงค์ แสงพุ่มพงษ์

9.1.4 รายชื่อผู้บริหาร

  ----- --------------------------------- --------------------------------
        ชื่อ-สกุล                            ตำแหน่งบริหาร

  1.    นายอากิร่า ฮิโรตะ                    ผู้จัดการฝ่ายธุรกิจต่างประเทศ

  2.    นายบุญดี อำนวยสกุล                   ผู้จัดการฝ่ายผลิต

  3.    นายสุวิทย์ วงศ์เจริญวุฒภร               ผู้จัดการฝ่ายผลิตภัณฑ์ Junior Fashion

  4.    นายมนัส องค์สรณะคม                  ผู้จัดการฝ่ายสำนักงานกลาง

  5.    นางสาวณัฐชรินธร พงศ์สุภาจินตภา         ผู้จัดการฝ่ายผลิตภัณฑ์ชุดชั้นใน

  6.    ดร.สุรัตน์ วงศ์รัตนภัสสร                ผู้จัดการศูนย์เทคโนโลยีสารสนเทศ
  ----- --------------------------------- --------------------------------

9.1.5 จำนวนครั้งของการประชุมคณะกรรมการ

ในปี 2548 คณะกรรมการแต่ละชุดมีการประชุมตามวาระปกติ
โดยมีรายละเอียดการเข้าร่วมประชุมของกรรมการแต่ละท่าน ดังนี้

หน่วย : ครั้ง

+---+---------+--------+-------+------+------+-------+-------+--------+
|   | รายชื่อ   |        |       | การป |      |       |       |        |
|   | กรรมการ |        |       | ระชุม |      |       |       |        |
+---+---------+--------+-------+------+------+-------+-------+--------+
|   |         |        |       | คณ   | คณ   | คณะกร | คณะกร | คณะก   |
|   |         |        |       | ะกรร | ะกรร | รมการ | รมการ | รรมการ |
|   |         |        |       | มการ | มการ |       |       |        |
|   |         |        |       | บริษัท |      | ตร    | ส     | ก      |
|   |         |        |       |      | บ    | วจสอบ | รรหาค | ำหนดค่า |
|   |         |        |       | รวม  | ริหาร |       | ัดเลือก | ตอบแทน |
|   |         |        |       | 5    |      | รวม   |       |        |
|   |         |        |       | ค    | รวม  | 12    | รวม 2 | รวม 1  |
|   |         |        |       | รั้ง/ปี | 7    | ครั้ง/ปี | ครั้ง/ปี | ครั้ง/ปี  |
|   |         |        |       |      | ค    |       |       |        |
|   |         |        |       |      | รั้ง/ปี |       |       |        |
+---+---------+--------+-------+------+------+-------+-------+--------+
| 1 | นา      | โ      |       | 5/5  |      |       |       | 1/1    |
| . | ยบุณยสิทธิ์ | ชควัฒนา |       |      |      |       |       |        |
+---+---------+--------+-------+------+------+-------+-------+--------+
| 2 | นาย     | ซ      |       | 1/5  |      |       |       |        |
| . | โยชิคาตะ | ุกาโมโต |       |      |      |       |       |        |
+---+---------+--------+-------+------+------+-------+-------+--------+
| 3 | นายมนู   | ล      |       | 5/5  | 7/7  |       | 2/2   | 1/1    |
| . |         | ีลานุวัฒน์ |       |      |      |       |       |        |
+---+---------+--------+-------+------+------+-------+-------+--------+
| 4 | นายฮิโรชิ | ซ      | (ม    | 0/3  |      |       |       |        |
| . |         | าคากามิ | .ค. - |      |      |       |       |        |
|   |         |        | พ.ค.) |      |      |       |       |        |
+---+---------+--------+-------+------+------+-------+-------+--------+
| 5 | นายยูโซะ | อิโตะ   |       | 0/5  |      |       |       |        |
| . |         |        |       |      |      |       |       |        |
+---+---------+--------+-------+------+------+-------+-------+--------+
| 6 | นาง     | ธน     |       | 4/5  | 7/7  |       | 2/2   | 1/1    |
| . | สาวศิริกุล | สารศิลป์ |       |      |      |       |       |        |
+---+---------+--------+-------+------+------+-------+-------+--------+
| 7 | น       | บำรุง   |       | 5/5  | 7/7  |       | 2/2   |        |
| . | ายอำนวย | วงศ์ทอง |       |      |      |       |       |        |
+---+---------+--------+-------+------+------+-------+-------+--------+
| 8 | นาย     | โอคูมูระ | (ม.ค. | 2/3  | 1/2  |       |       |        |
| . | โทชิฮิโคะ |        | –     |      |      |       |       |        |
|   |         |        | พ.ค.) |      |      |       |       |        |
+---+---------+--------+-------+------+------+-------+-------+--------+
| 9 | น       | ฮิโรตะ  | (ตั้งแต่ | 1/2  | 4/5  |       |       |        |
| . | ายอากิร่า |        | พ.ค.) |      |      |       |       |        |
+---+---------+--------+-------+------+------+-------+-------+--------+
| 1 | นายบุญดี  | อำ     |       | 5/5  | 7/7  |       |       |        |
| 0 |         | นวยสกุล |       |      |      |       |       |        |
| . |         |        |       |      |      |       |       |        |
+---+---------+--------+-------+------+------+-------+-------+--------+
| 1 | นายสุวิทย์ | วงศ์เจ  |       | 5/5  | 7/7  |       |       |        |
| 1 |         | ริญวุฒภร |       |      |      |       |       |        |
| . |         |        |       |      |      |       |       |        |
+---+---------+--------+-------+------+------+-------+-------+--------+
| 1 | นา      | เตชะ   |       | 4/5  | 7/7  |       |       |        |
| 2 | งนงลักษณ์ | บุญเอนก |       |      |      |       |       |        |
| . |         |        |       |      |      |       |       |        |
+---+---------+--------+-------+------+------+-------+-------+--------+
| 1 | นายมนัส  | องค    |       | 4/5  | 7/7  |       |       |        |
| 3 |         | ์สรณะคม |       |      |      |       |       |        |
| . |         |        |       |      |      |       |       |        |
+---+---------+--------+-------+------+------+-------+-------+--------+
| 1 | นางสาว  | พงศ์สุภ  |       | 4/5  | 7/7  |       |       |        |
| 4 | ณัฐชรินธร | าจินตภา |       |      |      |       |       |        |
| . |         |        |       |      |      |       |       |        |
+---+---------+--------+-------+------+------+-------+-------+--------+
| 1 | นาย     | โ      |       | 5/5  | 7/7  |       |       |        |
| 5 | ธรรมรัตน์ | ชควัฒนา |       |      |      |       |       |        |
| . |         |        |       |      |      |       |       |        |
+---+---------+--------+-------+------+------+-------+-------+--------+
| 1 | นายโชอิจิ | ส      |       | 0/5  |      |       |       |        |
| 6 |         | ุเอซาว่า |       |      |      |       |       |        |
| . |         |        |       |      |      |       |       |        |
+---+---------+--------+-------+------+------+-------+-------+--------+
| 1 | น       | คอนโดะ |       | 0/5  |      |       |       |        |
| 7 | ายทาสึยะ |        |       |      |      |       |       |        |
| . |         |        |       |      |      |       |       |        |
+---+---------+--------+-------+------+------+-------+-------+--------+
| 1 | น       | ยา     |       | 1/5  |      |       |       |        |
| 8 | ายทาดาชิ | มาโมโต้ |       |      |      |       |       |        |
| . |         |        |       |      |      |       |       |        |
+---+---------+--------+-------+------+------+-------+-------+--------+
| 1 | นายซุซุมุ  | มิยะ    | (ม.ค. | 1/3  |      |       |       |        |
| 9 |         | โมะโตะ | –     |      |      |       |       |        |
| . |         |        | พ.ค.) |      |      |       |       |        |
+---+---------+--------+-------+------+------+-------+-------+--------+
| 2 | น       | ฟุคุอิ    | (ตั้งแต่ | 0/2  |      |       |       |        |
| 0 | ายทสึโทมุ |        | พ.ค.) |      |      |       |       |        |
| . |         |        |       |      |      |       |       |        |
+---+---------+--------+-------+------+------+-------+-------+--------+
| 2 | นา      | ย      | (ตั้งแต่ | 0/2  |      |       |       |        |
| 1 | ยฮิโรโนบุ | าสึฮาระ | พ.ค.) |      |      |       |       |        |
| . |         |        |       |      |      |       |       |        |
+---+---------+--------+-------+------+------+-------+-------+--------+
| 2 | นา      | คีรีวัฒน์  |       | 5/5  |      | 12/12 |       |        |
| 2 | ยเอกกมล |        |       |      |      |       |       |        |
| . |         |        |       |      |      |       |       |        |
+---+---------+--------+-------+------+------+-------+-------+--------+
| 2 | นางอรดี  | รุ่งเร   |       | 5/5  |      | 12/12 |       |        |
| 3 |         | ืองโรจน์ |       |      |      |       |       |        |
| . |         |        |       |      |      |       |       |        |
+---+---------+--------+-------+------+------+-------+-------+--------+
| 2 | น       | ปูคะวนัช |       | 5/5  |      | 12/12 |       |        |
| 4 | ายธนวัฒน์ |        |       |      |      |       |       |        |
| . |         |        |       |      |      |       |       |        |
+---+---------+--------+-------+------+------+-------+-------+--------+

9.1.6 ข้อมูลเกี่ยวกับการศึกษา ประสบการณ์หลักเกี่ยวกับธุรกิจของกรรมการและผู้บริหาร

โปรดพิจารณาตามเอกสารแนบ 1.1

9.1.7 ประวัติการกระทำผิดของกรรมการ

กรรมการของบริษัทไม่มีประวัติการกระทำผิดต่อกฎหมายบ้านเมือง

9.2 การสรรหากรรมการและผู้บริหาร

9.2.1 วิธีการสรรหาคัดเลือกบุคคลที่จะแต่งตั้งเป็นกรรมการ

คณะกรรมการสรรหาคัดเลือก
พิจารณาสรรหาบุคคลที่เหมาะสมที่จะเสนอเข้าดำรงตำแหน่งที่ว่างลงแล้วนำเสนอต่อคณะกรรมการบริษัทเพื่อพิจารณานำเสนอต่อที่ประชุมผู้ถือหุ้น
เว้นแต่กรณีที่มิใช่เป็นการออกตามวาระของกรรมการ
คณะกรรมการอาจพิจารณาแต่งตั้งบุคคลเข้าเป็นกรรมการในตำแหน่งที่ว่างลงได้ตามข้อบังคับของบริษัทฯ

ในการพิจารณาสรรหาบุคคลที่จะเข้าดำรงตำแหน่งกรรมการอิสระ
คณะกรรมการสรรหาคัดเลือกพิจารณาตามคุณสมบัติที่ประกาศโดยคณะกรรมการกำกับหลักทรัพย์และตลาดหลักทรัพย์
(ก.ล.ต.) และตลาดหลักทรัพย์แห่งประเทศไทย (ตลท.)

9.2.2 จำนวนกรรมการของบริษัทที่มาจากผู้ถือหุ้นรายใหญ่แต่ละกลุ่ม

ฝ่ายไทย 10 คน

ฝ่ายญี่ปุ่น 8 คน

กรรมการอิสระ 3 คน

9.2.3 สิทธิของผู้ลงทุนรายย่อยในการแต่งตั้งกรรมการ

การเสนอรายชื่อกรรมการ

ผู้ถือหุ้นสามารถเสนอรายชื่อบุคคลที่เห็นว่ามีความเหมาะสมให้ที่ประชุมผู้ถือหุ้นพิจารณาได้

วิธีการลงคะแนนเสียง

วิธีการลงคะแนนเสียงในการเลือกตั้งกรรมการ เป็นไปตามข้อบังคับของบริษัทฯ ข้อ 21 กล่าวคือ

ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดเลือกตั้งบุคคลคนเดียวหรือหลายคนเป็นกรรมการก็ได้
แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

บุคคลซึ่งได้รับคะแนนเสียงสูงสุดตามลำดับลงมา
เป็นผู้ได้รับการเลือกตั้งเป็นกรรมการเท่าจำนวนกรรมการที่ที่ประชุมผู้ถือหุ้นต้องเลือกในครั้งนั้น
ในกรณีที่บุคคลซึ่งได้รับเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่ที่ประชุมผู้ถือหุ้นต้องเลือกตั้งในครั้งนั้น
ให้ประธานเป็นผู้ออกเสียงชี้ขาด

9.3 ค่าตอบแทนของคณะกรรมการและผู้บริหาร

9.3.1 หลักเกณฑ์ในการกำหนดค่าตอบแทนของคณะกรรมการ

ในการจ่ายค่าตอบแทนกรรมการ
มีคณะกรรมการกำหนดค่าตอบแทนเป็นผู้พิจารณาค่าตอบแทนที่เหมาะสมภายในวงเงินที่ได้ขออนุมัติไว้จากที่ประชุมผู้ถือหุ้น
โดยพิจารณาจากผลการปฏิบัติงานของแต่ละท่านและสถานะทางการเงินของบริษัทฯ
และสามารถเปรียบเทียบได้กับบริษัทในกลุ่มธุรกิจระดับเดียวกัน สำหรับค่าตอบแทนผู้บริหาร
เป็นไปตามหลักการและนโยบายที่คณะกรรมการบริหารกำหนด
ซึ่งเชื่อมโยงกับผลการดำเนินงานของบริษัทฯ และผลการปฏิบัติงานของผู้บริหารแต่ละท่าน

9.3.2 ค่าตอบแทนที่เป็นตัวเงิน

(ก) ค่าตอบแทนในฐานะกรรมการบริษัท เป็นค่าตอบแทนในรูปเบี้ยประชุม ค่าบริหารจัดการ
ค่ารักษาพยาบาลที่จ่ายจริง และเงินอุดหนุนกรรมการ กรรมการบริษัทมีทั้งสิ้น 24 คน
ได้รับค่าตอบแทนในฐานะกรรมการบริษัทในปี 2548 เป็นเงิน

ตามงบการเงินรวม 17,989,000 บาท

ตามงบการเงินเฉพาะบริษัท 14,089,000 บาท

(ข) ค่าตอบแทนผู้บริหาร หมายถึง กรรมการบริหารและผู้บริหารสี่รายแรกรองจากผู้จัดการลงมา
และผู้บริหารในระดับเทียบเท่ารายที่สี่ทุกราย มีจำนวนทั้งสิ้น 11 คน
ได้รับค่าตอบแทนในฐานะพนักงาน ในปี 2548 เป็นเงิน

ตามงบการเงินรวม 22,876,987 บาท

ตามงบการเงินเฉพาะบริษัท 21,316,987 บาท

9.3.3 ค่าตอบแทนอื่น

บริษัทฯ
ไม่มีนโยบายให้ค่าตอบแทนอื่นนอกเหนือไปจากค่าตอบแทนในฐานะกรรมการหรือพนักงานซึ่งได้รับจากบริษัทฯ
ตามปกติ ไม่มีการให้หุ้น หุ้นกู้ หรือหลักทรัพย์อื่นใดแก่ผู้บริหารของบริษัทฯ

(ก) กรรมการบริหารและผู้บริหารสี่รายแรกรองจากผู้จัดการลงมา
และผู้บริหารในระดับเทียบเท่ารายที่สี่ทุกราย มีจำนวนทั้งสิ้น 11 คน
ได้รับค่าตอบแทนในรูปเงินสมทบกองทุนสำรองเลี้ยงชีพ ในปี 2548 เป็นเงิน

ตามงบการเงินรวม 454,797 บาท

ตามงบการเงินเฉพาะบริษัท 407,997 บาท

(ข) จำนวนหุ้นสามัญทั้งหมดของกรรมการและผู้บริหาร
(รวมการถือหุ้นของคู่สมรสและบุตรที่ยังไม่บรรลุนิติภาวะ) ที่เพิ่มขึ้นหรือลดลงในปีที่ผ่านมา

ปี 2547 รวม = 4,119,870 หุ้น ปี 2548 รวม = 4,120,570 หุ้น เพิ่มขึ้น 700 หุ้น

9.4 การกำกับดูแลกิจการ

คณะกรรมการบริษัทได้ให้ความสำคัญต่อการสร้างระบบการกำกับดูแลกิจการที่ดี
เพื่อให้การดำเนินธุรกิจของบริษัทฯ เป็นไปอย่างมีประสิทธิภาพ มั่นคง เจริญเติบโต
และเป็นธรรมต่อผู้มีส่วนเกี่ยวข้องทุกฝ่าย
ตลอดจนเพิ่มมูลค่าทางเศรษฐกิจและความมั่งคั่งแก่ผู้ถือหุ้นอย่างยั่งยืน
ตามหลักการกำกับดูแลกิจการที่ดี 15 ข้อ ของตลาดหลักทรัพย์แห่งประเทศไทย ดังนี้

9.4.1 นโยบายเกี่ยวกับการกำกับดูแลกิจการ

เพื่อให้ได้มาซึ่งความเจริญก้าวหน้าและความมั่นคงของบริษัทฯ ส่งผลดีต่อผู้ถือหุ้น ผู้มีส่วนเกี่ยวข้อง
และสังคมโดยส่วนรวม ด้วยการดำเนินงานอย่างมีประสิทธิภาพ โปร่งใส
แสดงออกถึงความรับผิดชอบต่อการดำเนินงานขององค์กร
คณะกรรมการบริษัทจึงได้กำหนดนโยบายในการกำกับดูแลกิจการเพื่อเป็นแนวทางที่กรรมการบริษัทพึงใช้ในการกำกับดูแลกิจการของบริษัทฯ
ไว้เป็นลายลักษณ์อักษร ดังนี้

1. ดำเนินการให้โครงสร้างการจัดการของบริษัทฯ
มีการกำหนดขอบเขตอำนาจหน้าที่และความรับผิดชอบของคณะกรรมการแต่ละชุดและผู้บริหารอย่างชัดเจน

2. ดำเนินการให้เชื่อมั่นได้ว่ารายงานทางการเงินสะท้อนผลการดำเนินงานที่แท้จริง
และมีการประเมิน
กำหนดวางมาตรฐานในการป้องกันและจัดการความเสี่ยงให้อยู่ในระดับที่เหมาะสม

3. ดำเนินการให้เชื่อมั่นได้ว่ากระบวนการต่างๆ ของบริษัทฯ
เป็นไปอย่างมีประสิทธิภาพและประสิทธิผล
ภายใต้หลักการการถ่วงดุลอำนาจที่โปร่งใสและตรวจสอบได้

4. ดำเนินการกับความขัดแย้งทางผลประโยชน์ด้วยความรอบคอบและมีเหตุผล
โดยยึดถือประโยชน์ของบริษัทฯ เป็นที่ตั้ง ด้วยการจัดวางระบบการปฏิบัติงานที่โปร่งใส

5. ดำเนินการให้มีการเปิดเผยข้อมูลอย่างถูกต้อง ครบถ้วน
ตราบเท่าที่ไม่กระทบต่อประโยชน์อันชอบธรรมของบริษัทฯ

6. มุ่งมั่นความเป็นเลิศในการดำเนินธุรกิจ
โดยยึดมั่นในการสร้างความพึงพอใจให้แก่ลูกค้าด้วยการรับฟังและทบทวนตนเอง
เพื่อสร้างสรรค์สิ่งที่ดีที่สุดอยู่เสมอ

7. ปลูกฝังคุณธรรม สร้างจิตสำนึกอันดีงาม
พัฒนาศักยภาพให้พนักงานเจริญก้าวหน้าไปพร้อมกับบริษัทฯ

8. ตระหนักและเคารพในสิทธิแห่งความเป็นเจ้าของของผู้ถือหุ้น
รวมตลอดจนสิทธิของผู้มีส่วนเกี่ยวข้องแต่ละราย และปฏิบัติต่อบุคคลเหล่านั้นด้วยความเท่าเทียมกัน

9. ดำเนินการโดยคำนึงถึงความรับผิดชอบที่มีต่อผู้ถือหุ้น ผู้มีส่วนเกี่ยวข้อง และต่อสังคมโดยรวม

10. ดำเนินการโดยตระหนักถึงความรับผิดชอบต่อสิ่งแวดล้อม

2.  ผู้ถือหุ้น : สิทธิและความเท่าเทียมกัน

บริษัทฯ ให้ความเคารพต่อสิทธิแห่งความเป็นเจ้าของของผู้ถือหุ้น
โดยปฏิบัติต่อผู้ถือหุ้นทุกรายอย่างเท่าเทียมกัน

ผู้ถือหุ้นทุกรายมีสิทธิและความเท่าเทียมกัน ดังนี้

1.  สิทธิในการรับทราบข้อมูล ผลการดำเนินงาน
    นโยบายการบริหารงานอย่างสม่ำเสมอและทันเวลา
    รวมถึงการรับทราบข้อมูลการทำรายการที่เกี่ยวโยงกันผ่านช่องทางของตลาดหลักทรัพย์แห่งประเทศไทย
    และเว็บไซต์ของบริษัทฯ

2.  สิทธิในการเข้าร่วมประชุมผู้ถือหุ้นซึ่งปกติจัดให้มีปีละ 1 ครั้ง ในวัน เวลา
    และสถานที่ที่เหมาะสม บริษัทฯ
    ได้ส่งหนังสือนัดประชุมพร้อมเอกสารข้อมูลประกอบการประชุมที่มีรายละเอียดเพียงพอ
    ซึ่งมีทั้งข้อเท็จจริงและเหตุผลรวมทั้งความเห็นของคณะกรรมการในทุกวาระ
    เพื่อให้ผู้ถือหุ้นได้พิจารณาล่วงหน้าไม่น้อยกว่า 7 วัน
    การลงทะเบียนเข้าประชุมเป็นไปโดยสะดวกสามารถลงทะเบียนล่วงหน้าก่อนการประชุมไม่น้อยกว่า
    2 ชั่วโมง

3.  เพิ่มช่องทางการเผยแพร่หนังสือนัดประชุมผู้ถือหุ้นและเอกสารประกอบการประชุม
    เพื่อให้ผู้ถือหุ้นมีเวลาพิจารณามากยิ่งขึ้น และสามารถทราบรายชื่อผู้ถือหุ้น 10
    อันดับแรกของบริษัทฯ ณ
    วันปิดสมุดทะเบียนผู้ถือหุ้นเพื่อประชุมสามัญประจำปีปัจจุบันได้ก่อนวันประชุมผ่านทางเว็บไซด์ของบริษัทฯ
    นอกจากนี้
    ผู้ถือหุ้นสามารถดาวน์โหลดหนังสือมอบฉันทะที่ได้จัดทำและปฏิบัติตามประกาศของกระทรวงพาณิชย์ซึ่งมี
    3 แบบ คือ แบบ ก. แบบ ข. และ แบบ ค.
    โดยสามารถเลือกหนังสือมอบฉันทะแบบใดแบบหนึ่งก็ได้

4.  บริษัทฯ เปิดโอกาสให้ผู้ถือหุ้นสามารถมอบฉันทะให้ผู้อื่นมาประชุมแทน
    โดยมอบฉันทะให้บุคคลใดบุคคลหนึ่ง หรือกรรมการอิสระของบริษัทฯ เข้าประชุมแทน
    เพื่อเป็นตัวแทนรักษาสิทธิของตนได้

5.  บริษัทฯ ได้อำนวยความสะดวกให้กับผู้ถือหุ้นอย่างเท่าเทียมกันทุกราย
    โดยก่อนเริ่มการประชุมได้มีการชี้แจงกติกาทั้งหมดรวมถึงวิธีนับคะแนนเสียงของผู้ถือหุ้นที่ต้องลงมติในแต่ละวาระตามข้อบังคับของบริษัทฯ
    และเปิดโอกาสให้ผู้เข้าร่วมประชุมทุกรายแสดงความคิดเห็น ข้อเสนอแนะ
    ถามคำถามในแต่ละวาระ และตอบข้อซักถามอย่างชัดเจนตรงประเด็น
    พร้อมทั้งมีการบันทึกรายงานการประชุมอย่างถูกต้องครบถ้วน
    มีการสรุปผลการลงมติจากการนับคะแนนเสียงในทุกวาระ
    ซึ่งรายงานการประชุมดังกล่าวได้ส่งให้ตลาดหลักทรัพย์ภายใน 14
    วันนับจากวันประชุมผู้ถือหุ้นแล้วเสร็จ นอกจากนี้บริษัทฯ
    ยังได้ดำเนินการเผยแพร่รายงานการประชุมผ่านทางเว็บไซต์ของบริษัทฯ
    เพื่อให้ผู้ถือหุ้นสามารถตรวจสอบได้ โดยไม่ต้องรอถึงการประชุมครั้งต่อไป

นอกจากนี้แล้ว บริษัทฯ ยังมีมาตรการดูแลการใช้ข้อมูลภายใน
มีการควบคุมและดูแลการทำรายการระหว่างกัน รวมทั้งมีการเปิดเผยข้อมูลที่เพียงพอและโปร่งใส

2.  สิทธิของผู้มีส่วนได้เสียกลุ่มต่างๆ

บริษัทฯ เคารพต่อสิทธิของผู้มีส่วนได้เสียกลุ่มต่างๆ
และได้กำหนดเป็นแนวปฏิบัติไว้ในจรรยาบรรณของบริษัทฯ
เพื่อให้เกิดความมั่นใจว่าสิทธิตามกฎหมายที่เกี่ยวข้องของผู้มีส่วนได้เสียจะได้รับการดูแลอย่างเป็นธรรมทุกฝ่าย

ผู้ถือหุ้น

บริษัทฯ มุ่งมั่นในอันที่จะพัฒนากิจการของบริษัทฯ ให้เจริญก้าวหน้า มีความมั่นคง
สามารถสร้างผลตอบแทนแก่ผู้ถือหุ้นได้อย่างเหมาะสม พร้อมกับปกป้องผลประโยชน์
และดูแลทรัพย์สินของบริษัทฯ เสมือนวิญญูชนพึงรักษาทรัพย์สินของตนเอง
มีการรายงานผลการดำเนินงานที่ถูกต้อง ครบถ้วน ตามความเป็นจริงอย่างสม่ำเสมอ
อีกทั้งขจัดความขัดแย้งทางผลประโยชน์อย่างรอบคอบ ด้วยความมีเหตุมีผล
รวมถึงการเปิดเผยข้อมูลอย่างครบถ้วน และมีนโยบายการจ่ายเงินปันผลอย่างสม่ำเสมอ

ลูกค้า

บริษัทฯ มุ่งมั่นที่จะสร้างความพึงพอใจและความมั่นใจในคุณภาพของสินค้าให้กับลูกค้า
โดยคิดค้นนวัตกรรมใหม่ๆ
เพื่อเพิ่มคุณค่าให้แก่สินค้าและบริการอย่างต่อเนื่องให้ตรงตามความต้องการของลูกค้า
รวมทั้งรักษาความลับทางการค้าของลูกค้า
ตลอดจนเอาใจใส่และดำเนินการอย่างเป็นธรรมต่อคำร้องเรียนของลูกค้า โดยบริษัทฯ
มีบริการลูกค้าสัมพันธ์ซึ่งผู้บริโภคสามารถแสดงความคิดเห็น ข้อร้องเรียนได้หลายช่องทาง อาทิเช่น
ผ่านทางโทรศัพท์โดยตรงตลอด 24 ชั่วโมง ที่โทร. 0-2689-8515-6 ผ่านทางอีเมล :
service@wacoal.co.th หรือส่งผ่านเคาน์เตอร์จุดจำหน่ายตามห้างสรรพสินค้าทั่วประเทศ

พนักงาน

พนักงานเป็นทรัพยากรที่มีค่าและเป็นหัวใจสำคัญที่จะพาองค์กรไปสู่ความสำเร็จ บริษัทฯ
จึงปฏิบัติต่อพนักงานโดย มุ่งส่งเสริม การฝึกฝนอบรม
และพัฒนาความรู้ความสามารถของพนักงานอย่างทั่วถึง พร้อมกับสร้างความมั่นคงในอาชีพ
และให้โอกาสในการเจริญก้าวหน้าตามศักยภาพของแต่ละคน
รวมถึงให้พนักงานมีส่วนร่วมในการกำหนดทิศทางการดำเนินงานและพัฒนาบริษัทฯ
ให้ผลตอบแทนด้วยความเป็นธรรม เหมาะสมกับความรู้ความสามารถ ความรับผิดชอบ
และผลการปฏิบัติงานของพนักงานแต่ละคน ตลอดจนดูแล รักษา สภาพแวดล้อมในการทำงาน
โดยคำนึงถึงความปลอดภัยต่อชีวิต สุขภาพ และทรัพย์สินของพนักงาน บริษัทฯ
ให้การดูแลพนักงานในด้านความปลอดภัยและจัดให้มีสวัสดิการต่างๆ เช่น

-   ห้องพยาบาล

-   ห้องสมุด

-   การตรวจสุขภาพประจำปี

-   กิจกรรมชมรมต่างๆ อาทิ ชมรมหมากล้อม ชมรมถ่ายรูป ฯลฯ

-   สวัสดิการซื้อสินค้าราคาพิเศษเพื่อช่วยการครองชีพของพนักงาน

-   ชุดฟอร์มให้กับพนักงาน

-   กองทุนสำรองเลี้ยงชีพ เพื่อการออมเงินในอนาคต

-   เงินบำเหน็จเกษียณให้กับพนักงานเมื่อเกษียณอายุการทำงาน

-   โครงการเงินกู้เพื่อที่อยู่อาศัยโดยร่วมมือกับธนาคารอาคารสงเคราะห์ในอัตราดอกเบี้ยต่ำ

-   จัดฝึกอบรมและสัมมนาทั้งภายในและภายนอกเพื่อพัฒนาพนักงาน

- การส่งพนักงานไปศึกษาดูงานทั้งในประเทศและต่างประเทศ

คู่ค้า

บริษัทฯ ปฏิบัติให้เป็นไปตามข้อตกลงเงื่อนไขทางการค้าและให้ข้อมูลที่ถูกต้อง
มีการสร้างสัมพันธภาพและความเข้าใจที่ดีต่อกัน รวมถึงแลกเปลี่ยนความรู้
ร่วมกันพัฒนาสินค้าและบริการเพื่อเพิ่มคุณค่าให้แก่สินค้าและบริการ ไม่เรียก รับ
หรือยินยอมที่จะรับทรัพย์สิน หรือประโยชน์อื่นใด ซึ่งอยู่นอกเหนือข้อตกลงทางการค้า

เจ้าหนี้

บริษัทฯ จะปฏิบัติตามเงื่อนไขที่มีต่อเจ้าหนี้โดยเคร่งครัด

สังคมและสิ่งแวดล้อม

บริษัทฯ ดำเนินธุรกิจโดยคำนึงผลกระทบต่อทรัพยากรธรรมชาติและสิ่งแวดล้อม มีการปลูกฝังจิตสำนึก
ความรับผิดชอบต่อชุมชนและสังคมให้เกิดขึ้นในบริษัทฯ อย่างต่อเนื่อง
รวมถึงมีการสนับสนุนกิจกรรมอันเป็นประโยชน์ต่อชุมชนและสังคมโดยส่วนรวม
(รายละเอียดอยู่ในหัวข้อความรับผิดชอบต่อสังคมและสิ่งแวดล้อม)

การแข่งขันทางการค้า

บริษัทฯ จะประพฤติปฏิบัติตามกรอบกติกาของการแข่งขันที่เป็นธรรม โดยในปีที่ผ่านมาบริษัทฯ
ไม่มีข้อพิพาทใดๆ กับคู่แข่งทางการค้า

9.4.4 การประชุมผู้ถือหุ้น

คณะกรรมการบริษัทให้ความสำคัญต่อการประชุมผู้ถือหุ้น
โดยถือเป็นหน้าที่ที่จะต้องเข้าร่วมประชุมทุกครั้งหากไม่ติดภารกิจสำคัญ ในปี 2548 บริษัทฯ
จัดให้มีการประชุมผู้ถือหุ้นในวันที่ 25 เมษายน 2548
เพื่อให้ผู้ถือหุ้นได้พิจารณาและออกเสียงในกิจการต่างๆของบริษัทฯ ตามที่กฎหมายกำหนด
โดยได้จัดส่งหนังสือเชิญประชุมพร้อมเอกสารประกอบการประชุมล่วงหน้าก่อนวันประชุมไม่น้อยกว่า 7
วัน ประกอบด้วยรายละเอียดวาระการประชุม รายงานประจำปี งบการเงินและหนังสือมอบฉันทะ
ซึ่งเป็นเอกสารที่มีข้อมูลครบถ้วนเพียงพอให้ผู้ถือหุ้นใช้ประกอบการตัดสินใจลงคะแนนในวาระต่างๆ
กรณีที่ผู้ถือหุ้นประสงค์จะมอบฉันทะให้ผู้อื่นมาประชุมแทน สามารถเลือกมอบฉันทะให้บุคคลใดบุคคลหนึ่ง
หรือกรรมการอิสระของบริษัทฯ เข้าประชุมแทนได้

ในการประชุมสามัญผู้ถือหุ้นมีกรรมการเข้าร่วมประชุมรวม 13 ท่าน ซึ่งรวมประธานกรรมการบริษัท
ประธานกรรมการตรวจสอบ ประธานกรรมการกำหนดค่าตอบแทน ประธานกรรมการสรรหาคัดเลือก
และกรรมการผู้จัดการ โดยมีผู้สอบบัญชีของบริษัทฯ เข้าร่วมประชุมด้วย
ในการประชุมประธานในที่ประชุมเปิดโอกาสให้ผู้ถือหุ้นสอบถามและแสดงความคิดเห็นได้อย่างเต็มที่ในทุกวาระ
โดยมีการจดบันทึกประเด็นที่สอบถามและข้อคิดเห็นที่สำคัญไว้ในรายงานการประชุมด้วย

9.4.5 ภาวะผู้นำและวิสัยทัศน์

คณะกรรมการบริษัทมีภาวะผู้นำและมีความเป็นอิสระในการตัดสินใจ
รวมทั้งกำกับดูแลกิจการของบริษัทฯ
ให้เป็นตามวัตถุประสงค์และเป้าหมายที่ได้กำหนดไว้เพื่อให้เกิดประโยชน์สูงสุดต่อบริษัทฯ และผู้ถือหุ้น

คณะกรรมการบริษัทเป็นผู้ให้ความเห็นชอบในการกำหนดวิสัยทัศน์ พันธกิจ กลยุทธ์ เป้าหมาย
แผนงาน และงบประมาณประจำปีของบริษัทฯ ที่นำเสนอโดยฝ่ายบริหารของบริษัทฯ
รวมทั้งจัดให้มีกลไกในการกำกับดูแล ติดตาม
ประเมินผลการปฏิบัติงานของฝ่ายบริหารให้เป็นไปตามเป้าหมายและแนวทางที่จะเพิ่มมูลค่าและความมั่งคั่งแก่บริษัทฯ
และผู้ถือหุ้น ขณะเดียวกันก็คำนึงถึงผลประโยชน์ของผู้มีส่วนได้เสียทุกฝ่ายด้วย

คณะกรรมการบริษัทให้ความสำคัญต่อการเข้าร่วมสัมมนาหลักสูตร
ที่เป็นประโยชน์ต่อการปฏิบัติหน้าที่กรรมการ โดยได้เข้าร่วมอบรมหลักสูตร Director
Accreditation Program (DAP), Director Certfication Program (DCP) และ
Audit Committee Program (ACP) ที่จัดโดยสมาคมส่งเสริมสถาบันกรรมการบริษัทไทย (IOD)

สำหรับกรรมการที่เข้ารับตำแหน่งใหม่ บริษัทฯ ได้จัดทำสรุปภาพรวมธุรกิจและผลการดำเนินงาน
ตลอดจนนโยบายและระเบียบข้อบังคับของบริษัทฯ ให้กรรมการดังกล่าวเพื่อไว้ศึกษาทำความเข้าใจ
พร้อมคู่มือข้อพึงปฏิบัติที่ดีสำหรับกรรมการบริษัทจดทะเบียนเพื่อเป็นแนวทางในการปฏิบัติงานขณะดำรงตำแหน่งกรรมการอีกด้วย

9.4.6 ความขัดแย้งทางผลประโยชน์

บริษัทฯ ปฏิบัติตามกฎเกณฑ์ของคณะกรรมการกำกับหลักทรัพย์และตลาดหลักทรัพย์
และของตลาดหลักทรัพย์แห่งประเทศไทย
โดยคณะกรรมการบริษัทมีแนวทางปฏิบัติที่ชัดเจนในการดูแลและขจัดปัญหาความขัดแย้งทางผลประโยชน์อย่างรอบคอบด้วยความมีเหตุมีผล

การทำรายการที่อาจมีความขัดแย้งทางผลประโยชน์ บริษัทฯ
ได้แจ้งและเปิดเผยมติที่ประชุมโดยระบุมูลค่ารายการ คู่สัญญา
เหตุผลความจำเป็นของการทำรายการดังกล่าว
โดยกรรมการผู้มีส่วนได้เสียได้ออกจากห้องประชุมและไม่ได้ออกเสียงในวาระนั้นๆ
เพื่อให้การตัดสินใจเป็นไปอย่างยุติธรรม คำนึงถึงผลประโยชน์สูงสุดต่อผู้ถือหุ้นอย่างแท้จริง
และเปิดเผยข้อมูลทันทีเพื่อความโปร่งใส พร้อมทั้งจัดทำรายการสรุปไว้ในรายงานประจำปี
และแบบแสดงรายการข้อมูลประจำปี (แบบ 56-1 )

บริษัทฯ มีการดูแลเรื่องการใช้ข้อมูลภายใน โดยกำหนดไว้ในจรรยาบรรณพนักงาน
ห้ามมิให้ผู้บริหารและพนักงานซึ่งอยู่ในหน่วยงานที่รับทราบข้อมูลภายใน
ทำการซื้อหรือขายหลักทรัพย์ของบริษัทฯ ในช่วง 1 เดือน ก่อนการเปิดเผยงบการเงินแก่สาธารณชน
และถือเป็นความผิดทางวินัยตามข้อบังคับของบริษัทฯ
หากกระทำการอันเป็นการแสวงประโยชน์ส่วนตนจากข้อมูลภายในที่ตนล่วงรู้ก่อนเปิดเผยสู่สาธารณะ
นอกจากนี้ หากกรรมการบริษัทและผู้บริหารมีการซื้อขายหลักทรัพย์ของบริษัทฯ
จะต้องแจ้งให้สำนักงานคณะกรรมการกำกับหลักทรัพย์และตลาดหลักทรัพย์ พร้อมทั้งสำเนาให้บริษัทฯ
ทราบทุกครั้ง อีกทั้งบริษัทฯ ยังได้เปิดเผยโครงสร้างการถือหุ้นของบริษัทฯ
และข้อมูลการถือหุ้นของคณะกรรมการบริษัทและผู้บริหารไว้อย่างครบถ้วน

9.4.7 จริยธรรมธุรกิจ

บริษัทฯ ได้จัดทำจริยธรรมธุรกิจ เพื่อให้กรรมการ ผู้บริหาร และพนักงานของบริษัทฯ
ยึดถือเป็นแนวทางในการปฏิบัติต่อบริษัทฯ ผู้ถือหุ้น ลูกค้า พนักงาน คู่ค้า เจ้าหนี้ สังคม สิ่งแวดล้อม
และคู่แข่งขันทางการค้า

นอกจากนี้ บริษัทฯ ยังได้จัดทำจรรยาบรรณพนักงาน
เพื่อให้เป็นแนวทางในการประพฤติปฏิบัติของผู้บริหารและพนักงานในการปฏิบัติหน้าที่ตามภารกิจของบริษัทฯ
ด้วยจิตสำนึกที่ดี
โดยมีการจัดทำคู่มือเผยแพร่ให้กับพนักงานพร้อมลงนามรับทราบและให้ถือเป็นหน้าที่สำคัญที่พึงปฏิบัติ
รวมทั้งเผยแพร่คู่มือดังกล่าวผ่านระบบอินทราเน็ตและเว็บไซต์ของบริษัทฯ อีกทางหนึ่งด้วย

9.4.8 การถ่วงดุลของกรรมการที่ไม่เป็นผู้บริหาร

คณะกรรมการบริษัท มีจำนวน 21 ท่าน ประกอบด้วย

- กรรมการที่เป็นผู้บริหาร 10 ท่าน

- กรรมการที่ไม่เป็นผู้บริหาร 11 ท่าน

โดยมีกรรมการอิสระที่มีคุณสมบัติตรงตามนิยาม “กรรมการอิสระ”
ของคณะกรรมการกำกับหลักทรัพย์และตลาดหลักทรัพย์ และตลาดหลักทรัพย์แห่งประเทศไทย จำนวน
3 ท่าน และดำรงตำแหน่งเป็นกรรมการตรวจสอบของบริษัทฯ

กรรมการบริษัท มีวาระการดำรงตำแหน่งคราวละ 3 ปี ตามข้อบังคับของบริษัทฯ
และเมื่อครบวาระแล้วอาจได้รับการเลือกตั้งกลับเข้าดำรงตำแหน่งต่อไปได้อีก

คณะกรรมการบริษัท มีการแต่งตั้งคณะกรรมการบริหาร คณะกรรมการตรวจสอบ
คณะกรรมการสรรหาคัดเลือก และคณะกรรมการกำหนดค่าตอบแทน พร้อมทั้งกำหนดขอบเขต อำนาจ
หน้าที่ และความรับผิดชอบของคณะกรรมการแต่ละชุด เพื่อดำเนินงานให้เป็นไปตามนโยบาย
และวัตถุประสงค์ของบริษัทฯ คณะกรรมการแต่ละชุด จะมีประธาน 1 ท่าน
คอยดูแลการปฏิบัติงานให้สอดคล้องกับนโยบายของคณะกรรมการบริษัท

9.4.9 การรวมหรือแยกตำแหน่ง

ด้วยบทบาทและภาระหน้าที่ที่แตกต่างกันระหว่างประธานกรรมการบริษัทกับกรรมการผู้จัดการ
บริษัทฯจึงกำหนดให้ผู้ดำรงตำแหน่งประธานกรรมการบริษัทต้องมิใช่บุคคลเดียวกันกับกรรมการผู้จัดการ
เพื่อแบ่งแยกบทบาทหน้าที่ออกจากกันอย่างชัดเจน ซึ่งก่อให้เกิดความสมดุลในอำนาจการดำเนินงาน
นอกจากนี้ คณะกรรมการทุกท่านมีอิสระในการแสดงความเห็นเกี่ยวกับการดำเนินงานของบริษัทฯ
เพื่อกำกับดูแลให้การดำเนินงานของฝ่ายจัดการเป็นไปอย่างมีประสิทธิภาพ โปร่งใส
และสามารถตรวจสอบได้

10. ค่าตอบแทนของกรรมการและผู้บริหาร

การกำหนดค่าตอบแทนของคณะกรรมการบริษัทเป็นไปอย่างชัดเจนโปร่งใส
โดยคณะกรรมการกำหนดค่าตอบแทนเป็นผู้พิจารณาค่าตอบแทนที่เหมาะสมจากการเปรียบเทียบกับบริษัทฯ
ในอุตสาหกรรมเดียวกัน เพื่อให้สามารถดึงดูดและรักษากรรมการที่มีความรู้ความสามารถไว้ได้
และค่าตอบแทนของกรรมการมีการนำเสนอขออนุมัติจากที่ประชุมผู้ถือหุ้นทุกปี

สำหรับค่าตอบแทนผู้บริหาร
เป็นไปตามหลักการและนโยบายที่คณะกรรมการบริหารกำหนดซึ่งเชื่อมโยงกับผลการดำเนินงานของบริษัทฯ
และผลการปฏิบัติงานของผู้บริหารแต่ละท่าน (จำนวนค่าตอบแทนของกรรมการและผู้บริหาร
เปิดเผยอยู่ในเรื่องโครงสร้างการจัดการ หัวข้อค่าตอบแทนของคณะกรรมการและผู้บริหาร)

11. การประชุมคณะกรรมการ

คณะกรรมการบริษัทได้กำหนดให้มีการประชุมไม่น้อยกว่าไตรมาสละ 1 ครั้ง
และอาจมีการประชุมวาระพิเศษเพิ่มเติมตามความจำเป็น
โดยมีการกำหนดระเบียบวาระการประชุมที่ชัดเจนและนำส่งเอกสารก่อนการประชุมล่วงหน้าอย่างครบถ้วนเพียงพอ
เพื่อให้คณะกรรมการมีเวลาในการพิจารณาศึกษาข้อมูลอย่างเพียงพอก่อนเข้าร่วมประชุม

ในที่ประชุม ประธานคณะกรรมการบริษัท
เปิดโอกาสให้กรรมการทุกท่านแสดงความคิดเห็นอย่างอิสระเต็มที่
และในการประชุมได้เชิญผู้บริหารที่เกี่ยวข้องเข้าร่วมประชุม
เพื่อชี้แจ้งข้อมูลหรือให้ข้อมูลเพิ่มเติมในฐานะผู้เกี่ยวข้องกับปัญหาโดยตรงเพื่อประกอบการตัดสินใจของคณะกรรมการบริษัท
ทั้งนี้
กรรมการผู้มีส่วนได้เสียในเรื่องที่กำลังพิจารณาจะไม่เข้าร่วมประชุมใช้สิทธิออกเสียงในเรื่องนั้น
นอกจากนี้ มีการจดบันทึกการประชุมเป็นลายลักษณ์อักษร
และจัดเก็บรายงานการประชุมที่ผ่านการรับรองแล้วจากคณะกรรมการบริษัทอย่างเป็นระบบซึ่งสามารถตรวจสอบและอ้างอิงได้ตลอดเวลา

ในปี 2548 มีการประชุมคณะกรรมการบริษัท ทั้งสิ้น 5 ครั้ง
(รายละเอียดการเข้าร่วมประชุมอยู่ในเรื่องโครงสร้างการจัดการ
หัวข้อจำนวนครั้งของการประชุมคณะกรรมการ)

12. คณะอนุกรรมการ

คณะกรรมการบริษัทได้แต่งตั้งคณะอนุกรรมการชุดต่างๆ ที่มีความรู้ความชำนาญที่เหมาะสม
ดูแลรับผิดชอบงานในแต่ละด้าน เพื่อให้ผู้ถือหุ้นมั่นใจได้ว่าบริษัทฯ
มีการดำเนินงานและกลั่นกรองงานอย่างรอบคอบ ซึ่งประกอบด้วย คณะกรรมการบริหาร
คณะกรรมการตรวจสอบ คณะกรรมการสรรหาคัดเลือก และคณะกรรมการกำหนดค่าตอบแทน
นอกจากนี้ คณะกรรมการบริหารยังได้จัดตั้งคณะกรรมการบริหารจัดการความเสี่ยงเพิ่มขึ้นอีก 1 ชุด
โดยคณะอนุกรรมการแต่ละชุด จะมีขอบเขตอำนาจหน้าที่และความรับผิดชอบอย่างชัดเจน
(รายละเอียดเพิ่มเติมอยู่ในเรื่องโครงสร้างการจัดการ
หัวข้อขอบเขตอำนาจหน้าที่ของคณะกรรมการชุดต่าง ๆ)

13. ระบบการควบคุมและการตรวจสอบภายใน

ด้านการควบคุมและการตรวจสอบภายใน
คณะกรรมการบริษัทให้ความสำคัญต่อระบบการควบคุมทางการเงิน การดำเนินงาน
และการกำกับดูแลการปฏิบัติงาน
โดยมีสำนักตรวจสอบภายในทำหน้าที่ตรวจสอบการปฏิบัติงานของระบบดังกล่าว
รวมถึงระบบงานคอมพิวเตอร์
ตลอดจนให้คำแนะนำเพื่อให้เกิดความมั่นใจว่าได้ดำเนินการตามแนวทางที่กำหนดอย่างมีประสิทธิผล
มีความเป็นอิสระ สามารถทำหน้าที่ตรวจสอบและถ่วงดุลได้อย่างเต็มที่

คณะกรรมการบริษัทจึงกำหนดให้สำนักงานตรวจสอบภายใน
รายงานผลการตรวจสอบโดยตรงต่อคณะกรรมการตรวจสอบเป็นประจำทุกเดือน
เพื่อคณะกรรมการตรวจสอบคอยทำหน้าที่สอบทานว่าบริษัทฯ
ได้มีการปฏิบัติตามระบบควบคุมภายในอย่างเพียงพอ

ด้านการบริหารความเสี่ยง คณะกรรมการบริษัทได้จัดให้มีการประเมินความเสี่ยง
ทบทวนและกำหนดมาตรการควบคุมและป้องกันความเสี่ยงที่อาจจะเกิดขึ้น
โดยให้ความสำคัญกับสัญญาณเตือนภัยล่วงหน้าและความผิดปกติที่มีนัยสำคัญ

คณะกรรมการบริหารได้จัดตั้งคณะกรรมการบริหารจัดการความเสี่ยง (Risk Management
Committee)ประกอบด้วยกรรมการบริหารและพนักงาน
ซึ่งมีบทบาทหน้าที่บริหารความเสี่ยงในภาพรวมทั้งองค์กร
เพื่อจัดการความเสี่ยงให้อยู่ในระดับที่สามารถยอมรับได้
รวมทั้งจัดทำการวิเคราะห์และประเมินความเสี่ยงที่อาจเกิดขึ้น
พร้อมจัดทำรายงานประเมินผลความเสี่ยง เสนอโดยตรงต่อคณะกรรมการบริหาร
และมีการสื่อสารกับคณะกรรมการตรวจสอบด้วย

14. รายงานของคณะกรรมการ

คณะกรรมการบริษัทได้ตระหนักถึงความสำคัญของการจัดทำรายงานทางการเงินที่ถูกต้อง
และมีความน่าเชื่อถือ เพื่อให้นักลงทุนใช้ในการประกอบการตัดสินใจ
จึงได้จัดทำรายงานความรับผิดชอบของคณะกรรมการบริษัทต่อการจัดทำรายงานทางการเงิน
โดยแสดงควบคู่กันไปกับรายงานของผู้สอบบัญชีรับอนุญาตไว้ในแบบแสดงรายการข้อมูลประจำปี (แบบ
56-1) และรายงานประจำปีแล้ว

15. ความสัมพันธ์กับผู้ลงทุน

คณะกรรมการบริษัท
ให้ความสำคัญต่อการเปิดเผยข้อมูลสารสนเทศทั้งทางการเงินและไม่ใช่ทางการเงินที่มีความครบถ้วน
เพียงพอ โปร่งใส ทันเวลา และทั่วถึง จึงกำหนดให้มีหน่วยงานนักลงทุนสัมพันธ์ขึ้น
เพื่อเป็นศูนย์กลางในการเผยแพร่ข้อมูลสารสนเทศที่สำคัญ
และเป็นประโยชน์ต่อผู้ลงทุนและผู้ที่เกี่ยวข้องอย่างเท่าเทียมกัน
ผ่านช่องทางและสื่อการเผยแพร่ข้อมูลของตลาดหลักทรัพย์แห่งประเทศไทย และเว็บไซต์ของบริษัทฯ
ที่ได้ปรับปรุงให้มีความทันสมัยอยู่เสมอ
ตลอดจนให้บริการข้อมูลและตอบข้อซักถามของนักลงทุนและผู้ที่เกี่ยวข้องซึ่งติดต่อเข้ามาทางอีเมล์
หรือโทรศัพท์อยู่เป็นประจำ โดยสามารถติดต่อกับหน่วยงานนักลงทุนสัมพันธ์ได้ที่ โทร.
0-2289-3100 ต่อ 331 หรือ อีเมล์: invest@wacoal.co.th และในปีที่ผ่านมาบริษัทฯ
ยังให้การต้อนรับนักลงทุนซึ่งมาเยี่ยมชมกิจการของบริษัทฯ ด้วย

9.5 การดูแลเรื่องการใช้ข้อมูลภายใน

บริษัทฯ ได้พัฒนาระบบเทคโนโลยีสารสนเทศในการควบคุมการใช้ข้อมูลภายใน
โดยกำหนดระดับการเข้าถึงข้อมูลภายในให้เหมาะสมกับความรับผิดชอบของพนักงานแต่ละระดับ
ซึ่งมีรหัสผ่านเฉพาะบุคคลในการเข้าสู่ระบบได้

นอกจากนี้ บริษัทฯ
มีนโยบายและวิธีการในการป้องกันและดูแลผู้บริหารในการใช้ข้อมูลภายในของบริษัทฯ
ไปเพื่อประโยชน์ส่วนตนโดยการกำหนดให้ผู้บริหารและเจ้าหน้าที่ที่มีส่วนล่วงรู้ข้อมูลภายในต้องรายงานการได้มาหรือจำหน่ายไปซึ่งหลักทรัพย์ของบริษัทฯ
ต่อสำนักงานคณะกรรมการกำกับหลักทรัพย์และตลาดหลักทรัพย์ทุกครั้งที่มีการเปลี่ยนแปลงพร้อมทั้งสำเนาให้บริษัทฯ
ทราบทุกครั้ง
และห้ามการกระทำอันเป็นการแสวงประโยชน์ส่วนตนจากข้อมูลภายในที่ตนล่วงรู้ก่อนการเปิดเผยสู่สาธารณะ
หากไม่ปฏิบัติตามถือเป็นความผิดทางวินัยตามข้อบังคับการทำงานของบริษัทฯ

ในช่วง 1 เดือนก่อนการเปิดเผยงบการเงิน บริษัทฯ
ได้ห้ามมิให้ผู้บริหารและพนักงานที่มีส่วนล่วงรู้ข้อมูลภายใน
ทำการจำหน่ายจ่ายโอนหรือรับโอนหลักทรัพย์ของบริษัทฯ

9.6 บุคลากร

9.6.1 จำนวนพนักงานทั้งหมด จำแนกตามสายงาน และค่าตอบแทนรวมของพนักงาน

  ----------------------------- ------------- ------------- -------------
  ข้อมูล                          ปี 2548        ปี 2547        ปี 2546

  จำนวนพนักงานทั้งหมด ณ 31 ธ.ค.    6,118         6,183         6,926
  (คน)                                                      

  - ฝ่ายผลิต (คน)                 4,787         4,290         5,281

  - ฝ่ายสำนักงานและสนับสนุนการผลิต   1,331         1,893         1,645
  (คน)                                                      

  ผลตอบแทนรวมของพนักงาน (ล้านบาท) 953           904           924

  ข้อพิพาทแรงงานที่สำคัญ             - ไม่มี -       - ไม่มี -       - ไม่มี -
  ----------------------------- ------------- ------------- -------------

ผลตอบแทนรวมของพนักงาน ได้แก่ เงินเดือน ค่าล่วงเวลา เงินอุดหนุน
เงินช่วยเหลือสวัสดิการต่างๆ เงินสมทบกองทุนสำรองเลี้ยงชีพ

9.6.2 นโยบายในการพัฒนาพนักงาน

บริษัทฯ ได้ยึดปรัชญาในการบริหารบุคคลที่กล่าวว่า “การบริหารทรัพยากรบุคคลที่เปี่ยมประสิทธิภาพ
เท่ากับการสร้างคุณค่าให้กับผู้ถือหุ้นอย่างสูงสุด และการบริหารทุนมนุษย์ คือ
พื้นฐานอันนำไปสู่ความได้เปรียบในเชิงการแข่งขัน”

บริษัทฯ จึงได้มุ่งมั่นที่จะบริหารทรัพยากรบุคคลให้มีศักยภาพ มีความสามารถในการแข่งขัน
โดยให้สอดคล้องกับกลยุทธ์และเป้าหมายทางธุรกิจ
โดยการสรรหาและคัดเลือกบุคลากรที่มีคุณลักษณะตรงกับความต้องการขององค์กร รักษา
พัฒนาและจูงใจบุคลากรให้มุ่งมั่นแสวงหาความรู้ พัฒนาตนเองอย่างสม่ำเสมอ
และใช้ความสามารถอย่างเต็มที่ในการปฏิบัติงานให้เกิดประโยชน์สูงสุด
โดยการจัดฝึกอบรมภายในหลักสูตรต่างๆ จัดส่งพนักงานไปอบรมสัมมนากับสถาบันฝึกอบรมภายนอก
จัดส่งพนักงานไปศึกษางานและดูงานต่างประเทศ เพื่อนำเทคโนโลยีใหม่ๆ มาใช้
ส่งเสริมและสนับสนุนให้พนักงานได้มีโอกาสก้าวหน้าในการทำงาน โดยการเลื่อนตำแหน่ง แต่งตั้ง
และโอนย้ายไปปฏิบัติหน้าที่ที่มีความรับผิดชอบสูงขึ้น จัดโครงสร้างองค์กร
กระบวนการทำงานมาตรฐาน
และระบบการบริหารทรัพยากรบุคคลที่มุ่งเน้นคุณภาพและความสำเร็จของงาน
ส่งเสริมกระบวนการคิดในการสร้างนวัตกรรมใหม่ เพื่อการเติบโตของธุรกิจอย่างยั่งยืนในอนาคต
รวมทั้งสร้างวัฒนธรรมการเรียนรู้โดยส่งเสริมให้มีการแลกเปลี่ยน ถ่ายทอดความรู้
และบริหารองค์ความรู้อย่างเป็นระบบทั่วทั้งองค์กร